E ti-kêr Gwengamp e oa bet aozet an abadenn da ginnig ar choulzad Plijus dar 14 a viz Gwengolo 2010, dirak an it. Lena Louarn, besprezidantez ar Chuzul-rannvro karget eus yezhoù Breizh ha prezidantez an Ofis, an it. Annie Le Houérou, maerez Gwengamp (kumun he deus sinet ar garta), tud e karg an Ofis, ar chevread DAO (Deskiñ dan oadourien) ha frammoù kelenn Aodoù-an-Arvor.    Da-geñver an emvod-kelaouiñ-se e oa bet kinniget stad an traoù gant ar  stummadurioù evit an oadourien. 5000 den a zo o teskiñ ar yezh e meur a zoare : kentelioù-noz, stummadur dibaouez war al lech labour, stummadurioù hir.    Warlene e oa bet gwelet ur chresk a 5% er chentelioù-noz, 10% evit ar stummadurioù war al lech labour hag 20% er stummadurioù hir (6 miz da nebeutañ).    Diouzh he zu e ouestlo Rannvro Breizh ur budjed a 830.000 euro evit diorren an aozadurioù kelenn d'an oadourien hag ar stummadurioù kinniget dezho dre ma'z eo karget eus ar stummañ  dibaouez.    Gant an Ofis e oa bet kinniget skeudenn brudadeg 2010 a vo gwelet war 8000 skritell, 20000 plegfollenn ha 18000 flyer skignet gant skoazell ar Chuzul-rannvro, ar Chuzulioù-departamant hag e-tro 220 kumun. Gant Radio Bleu Breizh-Izel e vo skignet bommoù brudañ hed-ha-hed miz Gwengolo. Un niverenn wer a challer gervel diwar-vremañ evit kaout an titouroù talvoudus : 0820 20 23 20. Dre an niverenn-se ez eer e darempred gant ar Chevread DAO (dao.breizh.free.fr)    Stag ouzh ar  skrid-mañ ez eus bet lakaet ur gartenn a ziskouez al lechioù kelenn dan oadourien. Ouzhpennet eo bet anvioù an 10 lech nevez a zegemer kentelioù er bloaz-mañ.    War bajenn ar cheleier e chellit pellgargañ ivez roll ar frammoù hag al lechioù ma vez kelennet ar brezhoneg (ouzhpenn 150 lech a zo bremañ) e Breizh, e Frañs hag er bed. Kelennet e vez ar brezhoneg e 14 bro ha 3 chevandir.